
REFERAT

Privind prelungirea prin act adiţional a contractului de închiriere pentru imobilele situate în Timişoara Bv. 16 Decembrie 1989 nr. 26, imobilele în care funcţionează  Colegiul Naţional Bănăţean şi  Liceul Teoretic „D.Obradovici”

     Se supune spre analiză Comisiilor din cadrul Consiliului Local al Municipiului Timişoara materialul întocmit de Direcţia Instituţii Şcolare, Medicale, Sportive şi Culturale – Compartiment Şcoli, privind prelungirea prin act adiţional a contractului de închiriere pentru imobilele situate în Timişoara Bv. 16 Decembrie 1989 nr. 26, imobilele în care funcţionează  Colegiul Naţional Bănăţean şi  Liceul Teoretic „D.Obradovici”.
            Imobilele – clădiri şi teren în care se desfăşoară activitatea de învăţământ a Colegiului Naţional Bănăţean împreună cu Liceul Teoretic “D.Obradovici” se află în proprietatea Ordinului Călugăriţelor de la  „Notre – Dame”  prin retrocedare.
      În prezent, pentru acest imobil se află în derulare actul adiţional nr.1 încheiat în baza art.3 din HCL nr.407/01.08.2014 la contractul de închiriere nr.2741/21.11.2012 încheiat în baza HCL nr. 177/02.11.2012, cu o chirie negociată de 15.000 Euro/lună, contract care expiră la data de 01.11.2015.
      Colegiul Naţional Bănăţean Timişoara, prin adresa cu nr.2714/14.10.2015 înregistrată la noi sub nr. SC2015-027356/15.10.2015 a solicitat prelungirea contractului de închiriere  nr.2741/21.11.2012.
Episcopia Romano-Catolică de Timişoara  în calitate de reprezentant al Ordinului Surorilor de la Notre Dame prin adresa cu nr.2130/30.10.2015 şi-a exprimat acordul de a prelungire a contractului de închiriere pe o perioadă de 1 (un) an, începând cu data de 02.11.2015 până la data de 01.11.2016 , în aceleaşi condiţii contractuale.
      Prin HCL nr.407/01.08.2014 Consiliul Local şi-a exprimat intenţia de cumpărare a imobilelor din Bv.16 Decembrie 1989 nr. 26, imobilele în care funcţionează  Colegiul Naţional Bănăţean şi  Liceul Teoretic „D.Obradovici”, urmând ca în baza raportului de evaluare, Comisia de negociere cu terţii a Consiliului Local al Municipiului Timişoara să negocieze achiziţionarea imobilelor cu Ordinul Surorilor de la  Notre Dame prin Episcopia Romano-Catolică de Timişoara.







   Având în vedere cele expuse mai sus, supunem  spre  analiză şi aprobare Consiliului Local:

1. Prelungirea prin act adiţional a Contractului de închiriere nr.2741/21.11.2012, încheiat în baza Hotărâri Consiliului Local nr.177/02.11.2012, prelungit prin actul adiţional nr.1 încheiat în baza art.3 din  HCL nr.407/01.08.2014 pentru imobilul situat in Timisoara Bv.16 Decembrie 1989 nr. 26, în care funcţionează Colegiul Naţional Bănăţean şi  Liceul Teoretic „D.Obradovici”, pe o perioadă de  un an începând cu data de 02.11.2015 până la data de 01.11.2016 cu o chirie de 15.000 Euro /lună. Celelalte clauze ale contractului de închiriere rămân neschimbate.

